KOMISIJOS ATASKAITA Europos Sąjungos solidarumo fondas 2009 m. metinė ataskaita /* KOM/2011/0136 galutinis */





[pic] | EUROPOS KOMISIJA | Briuselis, 2011.3.23 KOM(2011) 136 galutinis KOMISIJOS ATASKAITA Europos Sąjungos solidarumo fondas2009 m. metinė ataskaita TURINYS KOMISIJOS ATASKAITA Europos Sąjungos solidarumo fondas 2009 m. metinė ataskaita 1 1. Įvadas 3 2. Nagrinėjamos 2008 m. paraiškos ir 2009 m. gautos naujos paraiškos 3 3. Finansavimas 6 4. Paramos pabaiga 6 5. Išvados 7 1 priedas. 2009 m. Europos Sąjungos solidarumo fondo nagrinėjamos ir naujos paraiškos 8 2 priedas. Nuo 2002 m. ES solidarumo fondui pateiktų paraiškų apžvalga 9 ĮVADAS Europos Sąjungos solidarumo fondas (ESSF) įsteigtas 2002 m. lapkričio 15 d. 2002 m. lapkričio 11 d. Tarybos reglamento (EB) Nr. 2012/2002, įsteigiančio Europos Sąjungos solidarumo fondą (toliau – Solidarumo fondo reglamentas), 12 straipsnyje nustatyta, kad Europos Parlamentui ir Tarybai turi būti pateikiama praėjusių metų fondo veiklos ataskaita. Dabartinėje ataskaitoje pateikiama informacija apie 2009 m. fondo veiklą, apimanti, kaip ir ankstesnėse ataskaitose, nagrinėjamų ir naujų paraiškų administravimą bei įgyvendinimo ataskaitų vertinimą, siekiant pasirengti paramos pabaigai. 2009 m. ES solidarumo fondui buvo pateikta mažiau paraiškų nei ankstesniais metais. Tais metais iš viso gautos šešios paraiškos dėl ESSF paramos, o kai kuriais ankstesniais metais gauta iki 19 paraiškų. Keturios 2009 m. paraiškos (dėl Graikijos Atikos regiono miškų gaisrų, dėl uraganų Kipre, dėl potvynio Graikijos saloje Evijoje ir dėl purvo nuošliaužų Sicilijoje) buvo pateiktos lapkričio ir gruodžio mėn., todėl jos buvo įvertintos tik 2010 m. Šių stichinių nelaimių mastas buvo palyginti nedidelis – atlikus vertinimą, nustatyta, kad jos neatitinka kriterijų fondo paramai gauti[1]. Tačiau pagal žalos mastą ir išmokėtos paramos dydį 2009 m. išsiskyrė iš kitų. L'Akviloje ( L'Aquila ), Italijos Abrucų ( Abruzzo ) regione vykęs žemės drebėjimas buvo didžiausia stichinė nelaimė nuo pat fondo įsteigimo pradžios; jos žalai padengti buvo išmokėta iki šiol didžiausia paramos suma – beveik pusė milijardo eurų. Dar viena didelė stichinė nelaimė buvo pietvakarių Prancūzijoje praūžęs uraganas Klausas, kurio sukelti nuostoliai buvo gerokai didesni nei vidutiniai. NAGRINėJAMOS 2008 M. PARAIšKOS IR 2009 M. GAUTOS NAUJOS PARAIšKOS Kipras (sausra) 2008 m. Kipras nukentėjo nuo lietaus trūkumo, kuris turėjo rimtų padarinių gyvenimo sąlygoms, ekonomikai ir gamtai. 2008 m. liepos 1 d. Kipro valdžios institucijos pateikė paraišką ESSF paramai gauti, o 2008 m. spalio 16 d. šią paraišką papildė. Tai pirmoji Solidarumo fondo gauta paraiška dėl sausros. Pagal Solidarumo fondo reglamentą reikalaujama pateikti paraišką ne vėliau kaip per dešimt savaičių po pirmo nelaimės padarytos žalos atvejo, tačiau dėl nelaimės, pvz., sausros, lėtos eigos objektyviai laikytis šio reikalavimo yra sunku. Tačiau atsižvelgiant į tai, kad Kipre itin menkai lijo trejus metus, 2008 m. balandžio mėn., lietingojo sezono pabaigoje, kritulių nebuvo buvę rekordiškai ilgą laiką. Todėl Komisija nusprendė, kad 2008 m. balandžio 22 d. galima laikyti didelės nelaimės pradžia. Dėl šios priežasties paraiška, Komisijai pateikta 2008 m. liepos 1 d., atitiko 4 straipsnio 1 dalyje nurodytą terminą. Bendrą tiesioginę žalą, patirtą po 2008 m. balandžio 22 d., Kipro valdžios institucijos įvertino 176,15 mln. EUR. Kadangi ši suma viršija Kiprui nustatytą 84,673 mln. EUR (t. y. 0,6 proc. BNP) ribą, sausra atitiko didelės stichinės nelaimės, paveikusios visą šalies teritoriją, kriterijus. 2008 m. spalio 24 d. Komisija pasiūlė skirti 7,605 mln. EUR finansinę paramą. Atlikus biudžetinę procedūrą Taryboje ir Parlamente ir sudarius Komisijos ir Kipro valdžios institucijų susitarimą dėl paramos įgyvendinimo, ši suma buvo išmokėta Kiprui 2009 m. spalio 9 d.. Rumunija (potvyniai) 2008 m. liepos mėn. gana didelė Rumunijos dalis nukentėjo nuo liūčių, kurios sukėlė smarkius potvynius ir nuošliaužas. 2008 m. spalio 1 d. Rumunijos valdžios institucijos pateikė paraišką ESSF paramai gauti. Bendra tiesioginė žala buvo įvertinta 471,42 mln. EUR. Kadangi ši suma yra mažesnė nei Rumunijai nustatyta didelės nelaimės ribinė vertė (566,84 mln. EUR, t. y. 0,6 proc. Rumunijos BNP), tačiau sudaro apie 83 proc. nustatytosios sumos, paraiška buvo įvertinta pagal vadinamosios „ypatingos regioninės nelaimės“ kriterijus. Nuniokotas regionas yra vientisa teritorija, apimanti 5 apskritis Rumunijos šiaurės rytuose. Jose gyvena 3,046 mln. gyventojų. Nuostolių patyrė didžioji nuniokoto regiono gyventojų dalis – apgadinti arba visai sunaikinti privataus turto objektai ir žemės ūkio pasėliai. Pateikta įrodymų, patvirtinančių, kad nukentėjusiame regione bus jaučiami sunkūs ilgalaikiai padariniai gyvenimo sąlygoms ir ekonominiam stabilumui. Nustatyta, kad didelės žalos padaryta pagrindinei infrastruktūrai, žemės ūkiui, miškininkystei, gyvulininkystei ir privatiems būstams. Stichinė nelaimė turėjo ilgalaikių padarinių gyvenimo sąlygoms regione – sugriauta apie 14 644 namų ūkių, ilgą laiką nebuvo galimybės naudotis pagrindine infrastruktūra (vandentiekio ir energijos), dėl stipriai apgadintos transporto infrastruktūros visiškai izoliuotos apie 100 savivaldybių. 2009 m. sausio 22 d. Komisija nusprendė, kad paraiška atitinka ypatingos regioninės nelaimės kriterijus ir pasiūlė suteikti 11 785 377 EUR paramą. Užbaigus atitinkamą taisomojo biudžeto procedūrą ir pasirašius įgyvendinimo susitarimą, paramos suma Rumunijos valdžios institucijoms buvo išmokėta 2009 m. spalio 29 d. Prancūzija (uraganas Klausas) 2009 m. sausio 24 d. stiprus uraganas (Klausas) nuniokojo pietvakarių Prancūziją ir atnešė daug nuostolių. 2009 m. balandžio 2 d. Prancūzijos valdžios institucijos, laikydamosi nustatyto termino – per 10 savaičių po pirmo žalos atvejo užregistravimo, pateikė paraišką Solidarumo fondui. Prancūzijos valdžios institucijų teigimu, uraganas atnešė didelės žalos, ypač miškininkystės sektoriui (daugiau kaip 60 proc. visos įvertintos žalos), taip pat įmonėms ir namų ūkiams (daugiau kaip 25 proc. visos įvertintos žalos). Be to, uraganas smarkiai nuniokojo infrastruktūros (transporto, elektros energijos, vandentiekio ir telekomunikacijų) ir žemės ūkio sektorius, kuriuose reikėjo atlikti daug tvarkymo darbų. Tiesiogiai dėl uragano žuvo 12 žmonių, daugiau kaip 400 buvo sužeista. Komisijos įvertinimu, visa tiesioginė uragano sukelta žala buvo 3,805 mlrd. EUR. Kadangi ši suma viršija 3,398 mlrd. EUR ribą (t. y. 3 mlrd. EUR 2002 m. kainomis), kuri nustatyta galimoms išmokoms iš Solidarumo fondo Prancūzijai 2009 m., nelaimė laikoma didele stichine nelaime ir todėl priskiriama pagrindinei Reglamento (EB) Nr. 2012/2002 taikymo sričiai. Tačiau į kitus Prancūzijos paraiškoje nurodytus nuostolius, pvz., dėl sutrikdytos ekonominės veiklos prarastas pajamas ir gamybos nuostolius, taip pat numanomus nuostolius, pvz., apskaičiuotą vertę, siejamą su anglies dvideginio kiekiu, kurio nesugers nusiaubti miškai (iš viso – maždaug 1,220 mlrd. EUR), skaičiuojant paramos dydį nebuvo atsižvelgta, nes šie padariniai nelaikomi tiesioginiais nuostoliais. 2009 m. gegužės 29 d. Komisija pasiūlė skirti 109 377 165 EUR finansinę paramą. 2009 m. rugsėjo 15 d. užbaigta atitinkama taisomojo biudžeto procedūra. Sudarius su Prancūzija įgyvendinimo susitarimą, 2009 m. lapkričio 25 d. Komisija išmokėjo dotaciją. Italija ( Abruzzo žemės drebėjimas) 2009 m. balandžio mėn. Abrucų ( Abruzzo ) regione Italijoje įvyko didelis žemės drebėjimas, dėl kurio žuvo 300 žmonių ir patirta itin didelių nuostolių. Per 10 savaičių terminą, nustatytą ES solidarumo fondo paraiškoms teikti, Italijos valdžios institucijos kreipėsi dėl finansinės paramos, susijusios su žemės drebėjimu. Žemės drebėjimas smarkiai nuniokojo pagrindinę infrastruktūrą, privačius namų ūkius, viešuosius pastatus, įmones bei svarbų regiono kultūrinį paveldą ir atnešė gyventojams didelių nuostolių. Buvo nuniokota visa L’Akvilos ( L’Aquila ) provincija, didžioji Abrucų ( Abruzzo ) regiono dalis ir kai kurios gretimos teritorijos. Itin smarkiai nuniokota regiono sostinė L’Aquila , ypač jos istorinis centras. Iš visų beveik 300 000 nuo nelaimės nukentėjusių gyventojų žuvo 300, o 1 500 buvo sužeista. Tūkstančiai neteko namų ir (arba) privačių įmonių, o apie 30 000 asmenų buvo ilgam apgyvendinti palapinių miesteliuose. Dar 32 000 asmenų apgyvendinti viešbučiuose ir privačiuose namuose Adrijos jūros pakrantėje, o apie 20 000 asmenų persikėlė į privačius namus kituose regionuose. Nustatyta, kad didelė dalis po žemės drebėjimo apžiūrėtų pastatų yra visiškai nesaugūs. Nelaimė taip pat labai paveikė viso regiono socialinę ir ekonominę padėtį, o ekonominė veikla smarkiai sumažėjo arba visai sustojo. Tą patį galima pasakyti ir apie vietos universiteto, kuriame mokėsi 27 000 studentų ir kuris buvo svarbus ekonominis regiono veiksnys, veiklą. Bendrą tiesioginę žalą Italijos valdžios institucijos įvertino 10,212 mlrd EUR. Ši suma atitinka 0,67 proc. Italijos BNP ir daugiau kaip tris kartus viršija įprastinę 3,4 mlrd. EUR (t. y. 3 mlrd. EUR 2002 m. kainomis) ribą, kuri nustatyta Italijai taikomoms Solidarumo fondo išmokoms. Iš Komisijos tarnybų analizės paaiškėjo, kad Italija naudojo labai išsamius ir aiškius skirtingų kategorijų žalos apskaičiavimo būdus, o rezultatai yra patikimi. Įvertinta bendra tiesioginė žala netgi atrodo šiek tiek sumažinta. Todėl žemės drebėjimas atitiko didelės stichinės nelaimės kriterijus ir buvo priskirtas pagrindinei ES solidarumo fondo taikymo sričiai. Paraišką pavyko išnagrinėti skubos tvarka, kad Italijos valdžios institucijos galėtų kuo greičiau gauti paramą. 2009 m. birželio 8 d. sprendimu Komisija pasiūlė biudžeto valdymo institucijai skirti 493 771 159 EUR finansinę paramą. 2009 m. spalio 20 d. užbaigta atitinkama taisomojo biudžeto procedūra, o 2009 m. lapkričio 11 d. buvo sudarytas įgyvendinimo susitarimas. Dotacija buvo išmokėta 2009 m. lapkričio 30 d. FINANSAVIMAS 2009 m. vienu atveju buvo išmokėta ESSF dotacija, dėl kurios paraiška gauta 2008 m. rudenį (sausra Kipre). 2008 m. gruodžio 18 d. biudžeto valdymo institucija patvirtino atitinkamą preliminarų taisomojo biudžeto projektą Nr. 10/2008[2]. Iš 2009 m. gautų paraiškų dėl fondo paramos buvo patenkintos trys. Preliminarų taisomojo biudžeto projektą Nr. 1/2009[3], susijusį su Rumuniją nuniokojusių potvynių poveikiu, biudžeto valdymo institucija patvirtino 2009 m. kovo 11 d. Preliminarus taisomojo biudžeto projektas Nr. 7/2009[4] yra susijęs su Prancūzijoje kilusio uragano Klauso poveikiu, biudžeto valdymo institucija jį patvirtino 2009 m. rugsėjo 15 d. Preliminarus taisomojo biudžeto projektas Nr. 9/2009[5] yra susijęs su žemės drebėjimo L'Akviloje ( L'Aquila ), Italijoje poveikiu, biudžeto valdymo institucija jį patvirtino 2009 m. spalio 20 d. Mokėjimai galėjo būti atlikti, priėmus sprendimus dėl dotacijų ir pasirašius įgyvendinimo susitarimus. Paramos gavėjas | Nelaimė | Kategorija | Paramos suma (EUR) | Kipras | Sausra | Didelė stichinė nelaimė | 7 605 445 | Rumunija | Potvyniai | Ypatinga regioninė nelaimė | 11 785 377 | Prancūzija | Uraganas Klausas | Didelė stichinė nelaimė | 109 377 165 | Italija | Abruzzo žemės drebėjimas | Didelė stichinė nelaimė | 493 771 159 | Iš viso | 622 539 145 | PARAMOS PABAIGA Solidarumo fondo reglamento 8 straipsnio 2 dalyje nustatyta, kad po vienerių metų laikotarpio nuo dotacijos išmokėjimo praėjus ne daugiau kaip šešiems mėnesiams valstybė paramos gavėja pateikia dotacijos finansinio panaudojimo ataskaitą (toliau − įgyvendinimo ataskaita) ir ataskaitą, pagrindžiančią išlaidų panaudojimą (toliau – pagrindimo ataskaita). Pasibaigus šiai procedūrai, Komisija baigia fondo paramos teikimą. 2009 m. buvo baigtos nagrinėti dvi ES solidarumo fondo paraiškos. Dėl paramos pabaigos pagal paraišką, susijusią su 2005 m. Estijoje kilusia audra, pagal kurią buvo suteikta 1 289 765 EUR finansinė parama, įgyvendinimo ataskaita gauta 2007 m. rugsėjo 27 d. Komisijos tarnyboms, atlikusioms išsamų įvertinimą, prireikė Estijos valdžios institucijų paprašyti papildomos informacijos. 2009 m. sausio 19 d. gautas Estijos valdžios institucijų atsakymas, kuriame deklaruotos 4 430 EUR dydžio reikalavimų neatitinkančios išlaidos. Komisija pradėjo grąžinimo procedūrą ir 2009 m. birželio 1 d. Estijos valdžios institucijos grąžino 4 430 EUR. Vėliau byla buvo baigti nagrinėti. Dėl paramos pabaigos pagal paraišką, susijusią su 2005 m. Lietuvoje kilusia audra, Lietuvai suteikta 378 910 EUR finansinė parama, o 2007 m. spalio 10 d. gauta lietuvių kalba parengta įgyvendinimo ataskaita. Išvertus ataskaitą ir Komisijos tarnyboms atlikus patikrinimą, Lietuvos valdžios institucijų paprašyta papildomos informacijos. Iš Lietuvos valdžios institucijų pateiktos ataskaitos paaiškėjo, kad buvo įvykdyti visi bylai užbaigti nagrinėti būtini reikalavimai. 2009 m. birželio 11 d. Komisija baigė nagrinėti bylą. 2009 m. Komisija gavo galutines 2007 m. išmokėtų dotacijų Graikijai (dėl 2006 m. Evro patvinimo), Vengrijai (dėl 2006 m. potvynio), Vokietijai (dėl 2007 m. uragano Kirilo) ir Prancūzijai (dėl 2007 m. uragano Gamède ) įgyvendinimo ataskaitas. Baigiantis šioje metinėje ataskaitoje minimam laikotarpiui, įgyvendinimo ataskaitos tebebuvo vertinamos. IšVADOS 2009 m. buvo dar kartą parodyta, kad Solidarumo fondas veiksmingai padeda reaguoti į dideles nelaimes, kai per trumpą laikotarpį suteikiama didelė finansinė parama. Tačiau turi būti patenkinta viena sąlyga – valstybė pareiškėja turi tinkamai parengti paraišką, kad Komisijai nereikėtų prašyti paaiškinimo ar papildomos informacijos. Pasitvirtino šiuo tikslu Komisijos tarnybų taikoma nusistovėjusi praktika, kai kompetentingoms nacionalinėms institucijoms pasiūloma kartu su Komisijos tarnybomis neoficialiai peržiūrėti jų paraiškos projektus prieš jas oficialiai pateikiant. Valstybės, norinčios pateikti paraiškas dėl Solidarumo fondo paramos, raginamos pasinaudoti šia galimybe. Kai į Solidarumo fondą buvo kreiptasi dėl iki tol didžiausio masto nelaimės, paramą pavyko išmokėti palyginti greitai − kiek daugiau nei per 5 mėnesius nuo paraiškos pateikimo dienos, nepaisant Europos Parlamento sudėties pasikeitimo po birželio mėn. rinkimų. 2009 m. iškilo akivaizdžių sunkumų pasinaudoti ESSF parama tais atvejais, kai nelaimės buvo ilgalaikės. Tokios nelaimės, kaip antai sausra, kurios tikslios pradžios datos praktiškai neįmanoma nustatyti, atveju sunku objektyviai laikytis reikalavimo pateikti paraišką ne vėliau kaip per dešimt savaičių po pirmo nelaimės padarytos žalos atvejo. Nors Kipro paraiškos atveju pavyko rasti veiksmingą sprendimą, būtų pageidautina į Solidarumo fondo reglamentą įtraukti specifinę nuostatą dėl tokio pobūdžio nelaimės, kad nebereikėtų reglamento išaiškinimo. Komisija skirs dėmesio šiam klausimui Komunikate dėl ES solidarumo fondo ateities, kurį ketinama pateikti 2011 m. antro pusmečio pradžioje. 1 priedas. 2009 m. Europos Sąjungos solidarumo fondo nagrinėjamos ir naujos paraiškos Paraišką pateikusi valstybė | Kipras | Rumunija | Prancūzija | Italija | Nelaimės pavadinimas ir pobūdis | Sausra | Potvynis | Uraganas Klausas | Abruzzo žemės drebėjimas | Pirmo žalos atvejo data | 2008/04/22 | 2008/07/24 | 2009/01/24 | 2009/04/06 | Paraiškos pateikimo data* | 2008/07/01 | 2008/10/01 | 2009/04/02 | 2009/06/08 | Išsami informacija pateikta | 2008/07/01 | 2008/10/01 | 2009/04/02 | 2009/06/08 | Didelės nelaimės ribinė vertė (mln. EUR) | 84,673 | 566,845 | 3 398,6 | 3 398,6 | Bendra tiesioginė žala (mln. EUR) | 176,15 | 471,41 | 3 805,47 | 10 212,04 | Kategorija | didelė | regioninė | didelė | didelė | Žala/ribinė vertė | 208,03 % | 83,16 % | 111,97 % | 300,48 % | Reikalavimus atitinkančios gelbėjimo operacijų išlaidos (mln. EUR) | 59,45 | 390,81 | 462,91 | 2 004,14 | Reikalavimus atitinkančios išlaidos/bendra žala | 33,74 % | 82,9 % | 12,16 % | 19,63 % | Parama/reikalavimus atitinkančios išlaidos | 12,79 % | 3,01 % | 23,63 % | 24,64 % | Paramos dydis (bendros žalos procentinė dalis) | 4,31 % | 2,49 % | 2,87 % | 4,84 % | Sprendimo dėl dotacijos data | 2009/03/30 | 2009/07/20 | 2009/01/27 | 2009/11/11 | Įgyvendinimo susitarimo data | 2009/06/10 | 2009/09/03 | 2009/11/13 | 2009/11/11 | Suteikta parama (EUR) | 7 605 445 | 11 785 377 | 109 377 165 | 493 771 159 | 2 priedas. Nuo 2002 m. ES solidarumo fondui pateiktų paraiškų apžvalga 2 | CZ | Potvynis | 2 300 | didelė | 129 | 3 | FR | Potvynis (Le Gard) | 835 | regioninė | 21 | 4 | DE | Potvynis | 9 100 | didelė | 444 | Bendra pagal 2002 m. paraiškas suteiktos paramos suma | 728 | 2 0 0 3 | 1 | ES | Naftos išsiliejimas (Prestige) | 436 | regioninė | 8,626 | 2 | IT | Žemės drebėjimas (Molise/Apulia) | 1 558 | regioninė | 30,826 | 3 | IT | Ugnikalnio išsiveržimas (Etna) | 894 | regioninė | 16,798 | 4 | IT | Potvynis (Šiaurės Italija) | (1 900) | (didelė) | Atmesta | 5 | GR | Nepalankios žiemos oro sąlygos | (neaišku) | (didelė ?) | Atmesta | 6 | PT | Miškų gaisrai | 1 228 | didelė | 48,539 | 7 | FR | Miškų gaisrai (Pietų Prancūzija) | 531 | (regioninė) | Atmesta | 8 | ES | Miškų gaisrai (Portugalijos pasienis) | 53 | kaimyninė šalis | 1,331 | 9 | MT | Potvynis | 30 | didelė | 0,961 | 10 | IT | Potvynis (Friuli Venezia-Giulia) | (525) | (regioninė) | Atmesta | Bendra pagal 2003 m. paraiškas suteiktos paramos suma | 107,081 | 2 0 0 4 | 1 | FR | Potvynis (Ronos delta) | 785 | regioninė | 19,625 | 2 | ES | Potvynis (Malaga) | (73) | (regioninė) | Atmesta | 3-9 | ES | Miškų gaisrai (7 paraiškos) | (480) | (regioninė) | Visos 7 atmestos | 10 | SK | Potvynis | (29) | (regioninė) | Atmesta | 11 | SI | Žemės drebėjimas | (13) | (regioninė) | Atsiimta | Bendra pagal 2004 m. paraiškas suteiktos paramos suma | 19,625 | 2 0 0 5 | 1 | SK | Audra (Tatrai) | 203 | didelė | 5,668 | 2 | IT | Potvynis (Sardinija) | (223, pervertinta) | (regioninė) | Atmesta | 3 | EE | Uraganas | 48 | didelė | 1,29 | 4 | LV | Uraganas | 193 | didelė | 9,487 | 5 | SE | Uraganas Gudrun | 2 297 | didelė | 81,725 | 6 | LT | Audra | 15 | kaimyninė šalis | 0,379 | 7 | GR | Potvynis (Evros) | (112) | (regioninė) | Atmesta | 8 | RO | Pavasario potvynis | 489 | didelė | 18,798 | 9 | BG | Pavasario potvynis | 222 | didelė | 9,722 | 10 | BG | Vasaros potvynis | 237 | didelė | 10,632 | 11 | RO | Vasaros potvynis | 1 050 | didelė | 52,4 | 12 | AT | Potvynis (Tyrol/Vorarlberg) | 592 | regioninė | 14,799 | Bendra pagal 2005 m. paraiškas suteiktos paramos suma | 204,905 | 2 0 0 6 | 1 | UK | Sprogimas Buncefield naftos produktų saugykloje | (700) | (regioninė) | Atsiimta | 2 | GR | Potvynis (Evros) | 372 | regioninė | 9,306 | 3 | HU | Potvynis | 519 | didelė | 15,064 | 4 | ES | Miškų gaisrai (Galicia) | (91) | (regioninė) | Atmesta | Bendra pagal 2006 m. paraiškas suteiktos paramos suma | 24,370 | 2 0 0 7 | 1 | DE | Uraganas Kirilas | 4750 | didelė | 166,9 | 2 | FR | La Réunion, uraganas Gamede | 211 | regioninė | 5,29 | 3 | ES | Potvynis (El Hierro) | (18) | (regioninė) | Atmesta | 4 | ES | Potvynis (La Mancha) | (66) | (regioninė) | Atmesta | 5 | UK | Potvynis | 4 612 | didelė | 162,387 | 6 | CY | Miškų gaisrai | (38) | (regioninė) | Atmesta | 7 | ES | Miškų gaisrai Kanarų salose | (144) | (regioninė) | Atmesta | 8-16 | IT | 9 paraiškos dėl miškų gaisrų 9 regionuose | - | (regioninė) | Nepriimtina (praleistas terminas) | 17 | FR | Uraganas Dean (Martinika) | 509 | regioninė | 12,78 | 18 | GR | Miškų gaisrai | 2 118 | didelė | 89,769 | 19 | SI | Potvynis | 233 | didelė | 8,254 | Bendra pagal 2007 m. paraiškas suteiktos paramos suma | 445,380 | 2 0 0 8 | 1 | CY | Sausra | 165,4 | didelė | 7,605 | 2 | RO | Potvyniai | 471,4 | regioninė | 11,785 | Bendra pagal 2008 m. paraiškas suteiktos paramos suma | 19,390 | 2 0 0 9 | 1 | FR | Uraganas Klausas | 3 805,5 | didelė | 109,377 | 2 | IT | Žemės drebėjimas (Abruzzo) | 10 212,0 | didelė | 493,771 | 3 | GR | 2009 m. miškų gaisrai | (152,8) | (regioninė) | Atmesta | 4 | CY | 2009 m. uraganai | (2,6) | (regioninė) | Atmesta | 5 | GR | Potvynis (Evia) | (83,2) | (regioninė) | Atmesta | 6 | IT | Purvo nuošliauža (Messina) | (598,9) | (regioninė) | Atmesta | Bendra pagal 2009 m. paraiškas suteiktos paramos suma | 603,148 | Visa nuo 2002 m. suteikta paramos suma | 2 151,899 mln. EUR | [1] Išsami šių paraiškų vertinimo informacija bus pateikta 2010 m. metinėje ataskaitoje. [2] COM(2008)731; Taisomasis biudžetas Nr. 11/2008, priimtas 2008 m. gruodžio 18 d., OL L 27, 2009 1 30. [3] COM(2009)22; Taisomasis biudžetas Nr. 1/2009, priimtas 2009 m. kovo 11 d., OL L 99, 2009 4 17. [4] SEC(2009)827; Taisomasis biudžetas Nr. 7/2009, priimtas 2009 m. rugsėjo 15 d., OL L 293, 2009 11 10. [5] COM(2009)448; Taisomasis biudžetas Nr. 9/2009, priimtas 2009 m. spalio 20 d., OL L 326, 2009 12 11.